Tíu sóttu um stöðu skólameistara Menntaskóla Borgarfjarðar Tíu umsóknir bárust um stöðu skólameistara við nýstofnaðan Menntaskóla Borgarfjarðar sem stefnt er að taki til starfa í Borgarnesi haustið 2007 . Að sögn Helgu Halldórsdóttur stjórnarformanns Menntaskóla Borgarfjarðar ehf. er þessa dagana verið að vinna úr umsóknum og stefnt er að því að ganga frá ráðningu fljótlega þannig að nýr skólameistari geti hafið störf síðla sumars . Nöfn umsækjenda verða ekki gefin upp að svo stöddu . Helga sagði mjög ánægjulegt að finna þann áhuga sem starfinu var sýndur og umsækjendahópurinn væri mjög öflugur .